Document ID: 31994D0984

Odločba Komisije
z dne 20. decembra 1994
o določitvi pogojev v zvezi z zdravstvenim varstvom živali in o veterinarskih spričevalih za uvoz svežega perutninskega mesa iz nekaterih tretjih držav
(Besedilo velja za EGP)
(94/984/ES)
KOMISIJA EVROPSKIH SKUPNOSTI JE
ob upoštevanju pogodbe o ustanovitvi Evropske skupnosti,
ob upoštevanju Direktive Sveta 91/494/EGS z dne 26. junija 1991 o pogojih v zvezi z zdravstvenim varstvom živali, ki urejajo trgovino s svežim perutninskim mesom znotraj Skupnosti in uvoz tega iz tretjih držav [1], kakor je bila nazadnje spremenjena z Direktivo 93/121/ES [2], in zlasti členov 11 in 12 Direktive,
ker Odločba Komisije 94/85/ES [3], kakor je bila nazadnje spremenjena z Odločbo 94/453/ES [4], določa seznam tretjih držav, iz katerih je dovoljen uvoz svežega perutninskega mesa;
ker Odločba Komisije 94/438/ES [5] določa splošne zahteve v zvezi z razvrstitvijo tretjih držav glede na aviarno influenco in atipično kokošjo kugo v zvezi z uvozom svežega perutninskega mesa;
ker je ustrezno omejiti področje uporabe te odločbe na vrste perutnine, za katere velja Direktiva Sveta 71/118/EGS [6], kakor je bila nazadnje spremenjena in dopolnjena z Direktivo 92/116/EGS [7], in določiti pogoje glede zdravstvenega stanja živali in izdajanja veterinarskih spričeval za druge vrste perutnine z ločeno odločbo;
ker je torej treba določiti pogoje v zvezi z zdravstvenim varstvom živali in veterinarska spričevala; ker obstajajo v tretjih državah različne skupine zdravstvenih razmer, je primerno predvideti različna zdravstvena spričevala, ki upoštevajo te razmere;
ker je glede na informacije, prejete iz zadevnih tretjih držav, in rezultate pregledov, ki so jih opravile službe Komisije v nekaterih od teh držav, mogoče določiti dve kategoriji spričeval;
ker se razmere v drugih tretjih državah, za katere še ni mogoče določiti spričevala, pazljivo preučujejo, da bi ugotovili, ali izpolnjujejo merila Skupnosti ali ne; ker je treba to odločbo ponovno preučiti najkasneje do 31. oktobra 1995, da se bodisi dovoli bodisi prepove uvoz iz teh držav;
ker se ta odločba uporablja brez poseganja v ukrepe v zvezi s perutninskim mesom, uvoženim za druge namene kot za prehrano ljudi;
ker je treba zaradi vzpostavljanja novega sistema izdajanja spričeval predvideti obdobje za njegovo izvedbo;
ker so ukrepi iz te odločbe v skladu z mnenjem Stalnega veterinarskega odbora,
SPREJELA NASLEDNJO ODLOČBO:
Člen 1
Države članice dovolijo uvoz svežega perutninskega mesa iz tretjih držav ali iz delov tretjih držav s seznama iz Priloge I, pod pogojem, da izpolnjuje zahteve ustreznega veterinarskega spričevala iz Priloge II in da je opremljeno s takim spričevalom, ki je pravilno izpolnjeno in podpisano. Spričevalo mora zajemati splošni del v skladu z delom 1 Priloge II in enega od posebnih zdravstvenih spričeval v skladu z delom 2 Priloge II skladno z vzorcem iz Priloge I.
Člen 2
Ta odločba se uporablja od 1. maja 1995.
Člen 3
Ta odločba se pregleda najkasneje do 31. oktobra 1995.
Člen 4
Ta odločba je naslovljena na države članice.
V Bruslju, 20. decembra 1994

Labels: 0
3
17
5